CELEX: 32014R0859
Language: lv
Date: 2014-08-05 00:00:00
Title: Komisijas Īstenošanas regula (ES) Nr. 859/2014 ( 2014. gada 5. augusts ) par atsevišķu preču klasifikāciju kombinētajā nomenklatūrā

8.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 235/4
            
         KOMISIJAS ĪSTENOŠANAS REGULA (ES) Nr. 859/2014
   (2014. gada 5. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. augustā
      
         
            Komisijas
         
         
            un tās priekšsēdētāja vārdā –
         
            Komisijas locekle
         
         Martine REICHERTS
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums, kas sastāv no pārliekamā kalendāra un plastmasas eņģeļa statuetes. Eņģelis sēž uz plastmasas pjedestāla. Kalendārs ir ievietots pjedestālā un sastāv no koka klucīšiem un plāksnītēm, uz kā ir uzdrukāti mēnešu nosaukumi un dienu cipari.
                  Izstrādājums ir aptuveni 16 cm augsts. Statujas augstums ir puse no visa izstrādājuma augstuma, bet tā pēc apjoma ir mazāka nekā izstrādājuma kalendāra daļa.
                  Sk. attēlu (1).
               
               
                  4910 00 00
               
               
                  Klasifikācija noteikta, ievērojot kombinētās nomenklatūras 1. un 3.b) vispārīgo interpretācijas noteikumu un KN koda 4910 00 00 formulējumu.
                  Ņemot vērā izstrādājuma objektīvās īpašības, proti, tā izmēru un kalendāra daļas nozīmīgumu iepretim dekoratīvajai daļai, izstrādājuma kalendāra daļa ir tā, kas piešķir izstrādājumam tā pamatīpašības 3.b) vispārīgā interpretācijas noteikuma nozīmē (sk. arī harmonizētās sistēmas skaidrojumus par pozīciju 4910, ceturtā daļa).
                  Turklāt pozīcija 4910 aptver visādus kalendārus, kas drukāti uz jebkāda materiāla (sk. arī harmonizētās sistēmas skaidrojumus par pozīciju 4910, pirmā daļa).
                  Tādēļ izstrādājums klasificējams ar KN kodu 4910 00 00 pie visādiem kalendāriem.
               
            
         (1)  Attēls pievienots tikai informācijai.